**KRITERIJI ZA OCJENJIVANJE VLADANJA UČENIKA**

U skladu s člankom 72. stavka 1. i 5. te članka 73. stavka 1. Zakona o odgoju i obrazovanju u osnovnoj i srednjoj školi (NN broj 87 , od 2. 8. 2008.), ocjenu iz vladanja utvrđuje razrednik učenika na osnovi praćenja i ocjenjivanja učenika tijekom polugodišta i nastavne godine.

Konačan prijedlog ocjene iz vladanja razrednik iznosi Razrednom vijeću koji će razmotriti prijedlog i prema utvrđenim kriterijima potvrditi i/ili predložiti razredniku ocjenu iz vladanja za svakog pojedinog učenika.

Pri ocjenjivanju vladanja učenika razrednik je dužan voditi računa o kognitivnom, emocionalnom i socijalnom stanju učenika. Ako učenik ima dijagnosticiran ADHD ponavljanje pogreške, koja je posljedica impulzivnosti, ne može se sankcionirati sniženom ocjenom iz vladanja. Pretpostavka za to je da je učenik pristojan i da na poticaj ispravlja pogreške (ako ga druga osoba upozori na neprimjereno ponašanje, odmah ga korigira).

Pokazatelj potrebe da se snizi ocjena vladanja treba biti ponavljanje određenog nepoželjnog ponašanja koje treba biti pravovremeno evidentirano u razrednikovoj evidenciji. O neprihvatljivom ponašanju, njegovoj evidenciji i posljedicama, trebaju pravovremeno biti obaviješteni i učenik i roditelj, nakon čega razrednik prati eventualna ponavljanja istog neprihvatljivog ponašanja.

Isto tako, prilikom razmatranja ocjene vladanja učenika, u obzir treba uzeti aktivnosti i mjere koje je u smislu korekcije neprimjerenog ponašanja učenika poduzela škola, odnosno utjecaj tih mjera na učenika i njegovu spremnost i suradnju za promjenom ponašanja.

Navedeni kriteriji za ocjenjivanje vladanja učenika orijentacijske su prirode i služe za internu upotrebu škole.

Područja praćenja ponašanja učenika su:

**1. Odnos prema radu**

**2. Odnos prema učenicima**

**3. Odnos prema učiteljima i ostalim djelatnicima škole**

**4. Odnos prema školskoj imovini te društvenom i prirodnom okruženju**

**ODNOS PREMA RADU**

|  |  |
| --- | --- |
| **UZORNO** | -redovito pohađa nastavu i ostale aktivnosti i nema neopravdanih izostanaka  -ima primjeren odnos prema učenju i radu (redovito izvršava obveze, na satu surađuje, aktivan i zainteresiran)  -poštuje dogovorena pravila  -izvršava dogovorene zadatke (nosi pribor, opremu …)  -prihvaća odgovornost za svoje postupke |
| **DOBRO** | -ima izrečenu pedagošku mjeru opomene  -na nastavu i ostale aktivnosti kasni ili neopravdano izostaje (do 5 sati u polugodištu)  -ne prati i ometa nastavu (4 – 6 evidencija u polugodištu)  -neredovit u izvršavanju školskih obveza (4 – 6 evidencija)  -neredovito poštuje dogovorena pravila (4 – 6 evidencija)  -neredovit u nošenju potrebnog pribora i opreme (4 – 6 evidencija) |
| **LOŠE** | -ima izrečenu pedagošku mjeru ukora ili strogog ukora  -ima više od 5 neopravdanih izostanaka u polugodištu  -ne prati i ometa nastavu (više od 6 evidencija u polugodištu)  -ima loš odnos prema učenju i radu (više od 6 evidencija)  -ne poštuje dogovorena pravila (više od 6 evidencija)  -ne nosi potreban pribor i opremu (više od 6 evidencija)  -ne prihvaća odgovornost za svoje postupke |

**ODNOS PREMA DRUGIM UČENICIMA**

|  |  |
| --- | --- |
| **UZORNO** | -ne ometa druge učenike u praćenju nastave  -susretljiv, požrtvovan, pravedan  -stvara pozitivnu radnu atmosferu u razredu  -poštuje pravila timskog rada  -poštuje tuđa prava i interese  -kulturan u ophođenju s drugim učenicima  -ne ugrožava sigurnost drugih učenika |
| **DOBRO** | -povremeno ometa druge učenike u praćenju nastave (4 – 6 evidencija u polugodištu)  -povremeno ugrožava, vrijeđa, ismijava i psuje druge učenike (4 – 6 evidencija)  -povremeno vrijeđa i ismijava druge učenike putem SMS poruka, facebooka  (4 – 6 evidencija)  -povremeno izaziva sukobe i/ili sudjeluje u sukobu (4 – 6 evidencija)  -povremeno odbija pravila timskog rada(4 – 6 evidencija)  -povremeno prebacuje krivicu na druge učenike  -surađuje s drugim učenicima na poticaj i inicijativu učitelja |
| **LOŠE** | -učestalo ometa druge učenike u radu (više od 6 evidencija)  -često ugrožava, vrijeđa, ismijava i psuje druge učenike  -često vrijeđa, ismijava i prijeti drugim učenicima putem SMS, facebooka  -učestalo izaziva sukobe  -nikada ne poštuje pravila timskog rada  -ne poštuje tuđa prava  -sklon je okrivljavanju drugih učenika za svoje loše postupke  -stvara negativnu klimu i lošu radnu atmosferu u razredu  -odbija surađivati s drugim učenicima  -otuđuje ili uništava imovinu drugih učenika  - ponaša se autoritativno prema drugim učenicima i nastoji njima manipulirati  -narušava sigurnost drugih učenika |

**ODNOS PREMA UČITELJIMA I OSTALIM DJELATNICIMA ŠKOLE**

|  |  |
| --- | --- |
| **UZORNO** | -pozitivno reagira na zahtjeve koje postavljaju učitelji i ostali djelatnici škole (u skladu s pravnim propisima i Kućnim redom škole)  -uvažava i poštuje sve učitelje i djelatnike škole te primjereno komunicira s njima  -ne ugrožava sigurnost učitelja i ostalih djelatnika škole |
| **DOBRO** | -povremeno reagira na zahtjeve i potrebe koje postavljaju učitelji i ostali djelatnici škole (u skladu s pravnim propisima i Kućnim redom škole)  -uvažava samo učitelje predavače, a ostale djelatnike ne  -više od jednom je upozoren, što je i evidentirano, zbog ugrožavanja sigurnosti učitelja i ostalih djelatnika škole |
| **LOŠE** | -negativno reagira na zahtjeve i potrebe koje postavljaju učitelji i ostali djelatnici škole (u skladu s pravnim propisima i Kućnim redom škole)  -ne uvažava i ne poštuje učitelje i ostale djelatnike škole  -svojim ponašanjem ugrožava svoju sigurnost, sigurnosti učitelja i ostalih djelatnika škole |

**ODNOS PREMA ŠKOLSKOJ IMOVINI TE DRUŠTVENOM I PRIRODNOMM OKRUŽENJU**

|  |  |
| --- | --- |
| **UZORNO** | -učenik čuva imovinu (osobnu, društvenu, ostalih učenika, škole…)  -doprinosi ugledu škole u svim prigodama  -poštuje odredbe kućnog reda  -poštuje zabranu unošenja zabranjenih sredstava u unutrašnji i vanjski prostor škole (upaljači, petarde, eksplozivna sredstva, oružje, cigareti, alkohol, droge)  -poštuje zabranu konzumiranja sredstava ovisnosti (alkohol, cigareti, droge) u unutarnjem i vanjskom prostoru škole te u svim ostalim prigodama (terenska nastava, izleti, susreti…)  -poštuje različitost i pokazuje visoku toleranciju i uvažavanje  -prihvaća odgovornost za svoje postupke prema imovini škole i prirodnom okruženju  -ima razvijenu ekološku svijest i ponaša se u skladu s tim |
| **DOBRO** | -više od jednom (u polugodištu) je sudjelovao u namjernom uništavanju i/ili oštećivanju imovine  -svojim ponašanjem narušava ugled škole (izleti, terenska nastava, kazalište, priredbe, sportski susreti…) (4-6 evidencija u polugodištu)  -povremeno ne poštuje odredbe kućnog reda škole (4-6 evidencija u polugodištu)  -oglušio se na zabranu unošenja zabranjenih sredstava u unutrašnji i vanjski prostor škole, o čemu postoji evidencija  -evidentirano nepoštivanje različitosti, netolerancija i neuvažavanje  -ne prihvaća odgovornost za svoje postupke prema imovini škole i prirodnom okruženju (4-6 evidencija)  -ima djelomično razvijenu ekološku svijest |
| **LOŠE** | -učestalo namjerno uništava imovinu te nakon upozorenja i poduzetih mjera ne popravlja svoje ponašanje  -narušava ugled škole (više od 6 evidencija)  -često krši odredbe kućnog reda škole i nakon upozorenja nastavlja s neprimjerenim ponašanjem  -učestalo krši zabranu unošenja zabranjenih sredstava u unutrašnji i vanjski prostor škole, o čemu postoji evidencija  -krši zabranu konzumiranja sredstava ovisnosti (alkohol, cigareti, droge) u unutarnjem i vanjskom prostoru škole te u svim ostalim prigodama (terenska nastava, izleti, susreti…)  -uništava i krivotvori pedagošku dokumentaciju  -evidentirano učestalo nepoštivanje različitosti, netolerancija i neuvažavanje (sklon prijetnjama, vrijeđanju, sukobima)  -nerazvijena ekološka svijest (ne vodi računa o školskom interijeru i urednosti školskog okoliša) |